Draft:Silvester Krčméry

Mgr. Silvester Krčméry, PhD. (* 30. marec 1995, Bratislava) je slovenský vedec (ekonóm), vysokoškolský pedagóg a projektový manažér. V súčasnosti zastáva funkciu koordinátora stratégie ľudských zdrojov pre výskum (HRS4R) na Univerzite Komenského v Bratislave.

Štúdium
Silvester Krčméry sa narodil 30. marca 1995 v Bratislave v lekárskej rodine. Stredoškolské vzdelanie získal na Gymnáziu Matky Alexie v Bratislave. V rokoch 20132018 absolvoval štúdium na Fakulte managementu Univerzity Komenského v Bratislave, v rámci ktorého sa zúčastnil študijných pobytov na Université Claude Bernard Lyon 1, v Lyone vo Francúzsku (20152016) a na Universitat de València vo Valencii v Španielsku (20162017).

V roku 2018 nastúpil na doktorandské štúdium na Fakulte managementu UK v Bratislave, ktoré ukončil odovzdaním dizertačnej práce na tému Strategické analýzy v inovatívnom a dynamicky sa vyvíjajúcom prostredí. Vysokoškolské vzdelanie III. stupňa na Univerzite Komenského v Bratislave v rokoch 20182021 ukončil obdržaním titulu PhD. (philosophiae doctor).

Profesionálna kariéra
V rokoch 20172019 robil investičnú rekonciliáciu vo Swiss Re. Počas doktorandúry pôsobil na Universidad de Málaga v Malage (20192020), kde sa venoval výskumu makroekonómie, teórie rozhodovania a behaviorálnej ekonómie. Následne bol v období rokov 20222023 členom seniorného tímu Civitta Slovakia. Na rektoráte Univerzity Komenského v Bratislave pracuje od od augusta 2021.

Osobný život
26. augusta 2023 sa oženil s Terezou Vlčekovou. Doktor Krčméry v súčasnosti býva v Bratislave. Má dve sestry, MUDr. Máriu Maco, ktorá pôsobí ako špecialista na hematológiu v hematologickej klinike Karlovej univerzity v Prahe a Mgr. Helenu Votrubovú.

Publikačná činnosť

 * Krčméry, S.: The importance of subjective assessment of environmental factors in the creation of strategic analysis. In: INTED2021 15th International Technology, Education and Development Conference. Valencia: S. 10094-10099. ISBN 978-84-09-27666-0
 * Papulová, Z., Krčméry, S.: Innovations in healthcare sector connected to industry 4.0. In: Management trends in the context of industry 4.0. Gent: European Alliance for Innovation, 2021. S. 1-15. ISBN 978-1-63190-332-8
 * Krčméry, S., Papulová, Z.: New trends in the provision of digital healthcare related to the 4th industrial revolution. In: VERBUM - vydavateľstvo KU, 2021. S. 477-488. ISBN 978-80-561-0888-8
 * Krčméry, S., Papulová, Z.: Výzvy v zdravotníctve súvisiace s nástupom 4. priemyselnej revolúcie. In: Bratislava: Univerzita Komenského v Bratislave, 2020. S. 50-60. ISBN 978-80-223-4993-2
 * Papulová, Z., Gažová, A., Krčméry, S.: Preparedness for Industry 4.0: Challenges and Opportunities. In: The Journal of Culture. - Roč. 8, č. 2, 2019, S. 18-25. ISSN 2336-7849
 * Šlenker, M., Papulová, Z., Krčméry, S.: Performance measurement systems: approaches and problems of SMES. In: Innovation management, entrepreneurship and sustainability 2019, Vysoká škola ekonomická v Praze, S. 922-933. ISBN 978-80-245-2316-3